“ANC het nie my stem nie” – Tutu | Maroela Media
“Ek het voorheen vir die ANC gestem, maar ek sal ongelukkig nie weer vir hulle kan stem ná die manier hoe dinge verloop het nie,” het hy in ‘n meningstuk vir die Prospect-tydskrif geskryf. Die Mail & Guardian het Vrydag dié stuk gepubliseer.
“Ek is nie ŉ lid van enige politieke party nie, maar daar is ‘n behoefte vir verandering in die land,” het hy geskryf.
Volgens Tutu het die ANC die land “baie goed” gelei in die stryd om vry te word van onderdrukking.
“Hulle was ‘n goeie vryheidsvegterseenheid, maar dit lyk nie vir my of so ŉ eenheid die oorgang kan maak om ‘n politieke party te word nie.”
Hy sê verder hoewel die land die vermoë het om een van die mees dinamiese lande in die wêreld te wees, het dit die ongelykste samelewing in die wêreld. Hy sê ook ŉ mens kan nie op die land trots wees met al die korrupsie en hoë vlakke van geweld nie.
“Om te sien hoe standaarde verswak is baie bitter. Dit gee skietgoed aan diegene wat sou sê ‘ons het julle gewaarsku dat, sodra die land ‘n swart meerderheidsregering het, ‘n sterk afname in standaarde gaan volg’.”
Elna in Sri Lanka · 6 jaar gelede
Arch. Tutu. Bewys my verkeerd asb. Die ANC gaan u voor 2014 – verkiesing besoek en u sal maar net weer vir hulle stem al sien en beleef u die onbevoegdheid, korrupsie en verval van SA.
Biskop Tutu is maar een van vele wie nie volgende jaar vir die ANC gaan stem nie. Die ANC het tot ‘n groot mate uitgebak geraak by baie Suid-Afrikaners. Die ANC gaan gewis volgende jaar tydens die algemene verkiesing swakker vaar as voorheen – ‘n tendens wat reeds in die verlede merkbaar was.
Biskop Tutu se bekentenis is merkwaardig want normaalweg is mense nie so uitgesproke oor ‘n verandering in hul oortuiging nie veral gesien dat hy ‘n openbare figuur is.
Biskop Tutu is skynheilig soos die res. Hy verlustig hom aan die ellende van die witman. Of hy nou vir die ANC gaan stem of nie is niksseggend. Hy is mede verantwoordelik vir die verval van hierdie eens florerende eerste wereld land. Hy is n kripto kommunis en n valse priester. Vir my part kan hy hel toe vlieg.